"ವಾಲ್ಯೂಮ್‌ 4" ಪ್ರಪಂಚದಾದ್ಯಂತ ಬಿಡುಗಡೆಗೊಂಡ ನಂತರ ಬ್ಲ್ಯಾಕ್ ಸಬ್ಬತ್‌ ತಂಡದವರು ಅವರ ಮುಂದಿನ ಬಿಡುಗಡೆಯ ಕೆಲಸವನ್ನು ಆರಂಭಿಸಲು ಲಾಸ್ ಏಂಜಲೀಸ್‌‌ಗೆ ಹಿಂದಿರುಗಿದರು. "ವಾಲ್ಯೂಮ್‌ 4" ಆಲ್ಬಮ್‌ನ ಯಶಸ್ಸಿನಿಂದ ಸಂತೋಷ ಪಡೆದ ವಾದ್ಯ-ಮೇಳವು ಧ್ವನಿಮುದ್ರಣ ಮಾಡುವ ವಾತಾವರಣದಲ್ಲಿ ನವಚೈತನ್ಯ ಮ‌ೂಡಿಸಲು ಪ್ರಯತ್ನಿಸಿತು ಹಾಗೂ ಲಾಸ್ ಏಂಜಲೀಸ್‌‌ನ ರೆಕಾರ್ಡ್‌ ಪ್ಲ್ಯಾಂಟ್‌ ಸ್ಟುಡಿಯೊಗೆ ಹಿಂದಿರುಗಿತು. ಆ ಶಕೆಯ ಹೊಸ ಸಂಗೀತ ನಾವೀನ್ಯತೆಯೊಂದಿಗೆ, ರೆಕಾರ್ಡ್ ಪ್ಲಾಂಟ್‌ನಲ್ಲಿ ತಾವು ಈ ಹಿಂದೆ ಬಳಸಿದ ಕೋಣೆಯಲ್ಲಿ ಬೃಹತ್ "ವಿದ್ಯುತ್ ಸಂಗೀತ ಉಪಕರಣ"ದಿಂದ ಬದಲಿಸಿದ್ದನ್ನು ಕಂಡು ಅಚ್ಚರಿಗೊಂಡರು. ವಾದ್ಯ-ಮೇಳವು ಬೆಲ್ ಏರ್‌‌ನಲ್ಲಿ ಒಂದು ಮನೆಯನ್ನು ಬಾಡಿಗೆಗೆ ತೆಗೆದುಕೊಂಡು 1973ರ ಬೇಸಿಗೆಯಲ್ಲಿ ಸಾಹಿತ್ಯ ರಚನಾ ಕಾರ್ಯವನ್ನು ಆರಂಭಿಸಿತು. ಆದರೆ ಮಾದಕವಸ್ತು ಸಮಸ್ಯೆ ಮತ್ತು ದಣಿವಿನಿಂದಾಗಿ ಅವರಿಗೆ ಯಾವುದೇ ಹಾಡನ್ನು ಪೂರ್ಣಗೊಳಿಸಲು ಸಾಧ್ಯವಾಗಲಿಲ್ಲ. ""ವಾಲ್ಯೂಮ್‌ 4" ರ ರೆಕಾರ್ಡ್ ಮಾಡುವ ಸಂದರ್ಭದಲ್ಲಿದ್ದ ಆಲೋಚನೆಗಳು ಆಗ ಬರುತ್ತಿರಲಿಲ್ಲ. ನಾವು ನಿಜವಾಗಿಯ‌ೂ ಅಸಮಧಾನಗೊಂಡೆವು" ಎಂದು ಐಯೋಮಿ ಹೇಳಿಕೊಂಡಿದ್ದಾನೆ. "ಪ್ರತಿಯೊಬ್ಬರೂ ಸುಮ್ಮನೆ ಕುಳಿತುಕೊಂಡು ಹೊಸತಾದ ವಿಷಯದೊಂದಿಗೆ ಬರಬಹುದೆಂದು ನನಗಾಗಿ ಕಾಯುತ್ತಿದ್ದರು. ನನಗೆ ಏನ್ನನ್ನೂ ಆಲೋಚಿಸಲು ಸಾಧ್ಯವಾಗುತ್ತಿರಲಿಲ್ಲ. ನಾನು ಯಾವುದಾದರೂ ವಿಷಯದೊಂದಿಗೆ ಬರದಿದ್ದರೆ, ಯಾರೂ ಏನನ್ನೂ ಮಾಡುತ್ತಿರಲಿಲ್ಲ."

left|thumb|210px|ವೇದಿಕೆಯ ಮೇಲೆ ಟೋನಿ ಐಯೋಮಿ ಮತ್ತು ಓಜ್ಜೀ ಆಸ್ಬಾರ್ನ್‌.
ಲಾಸ್ ಏಂಜಲೀಸ್‌ನಲ್ಲಿ ಯಾವುದೇ ಫಲಿತಾಂಶಗಳಿಲ್ಲದೆ ಒಂದು ತಿಂಗಳು ಕಳೆದ ನಂತರ ವಾದ್ಯ-ಮೇಳವು ಇಂಗ್ಲೆಂಡ್‌ಗೆ ಹಿಂದಿರುಗಲು ನಿರ್ಧರಿಸಿತು. ಅಲ್ಲಿ ಅವರು ದ ಫೋರೆಸ್ಟ್ ಆಫ್ ಡೀನ್‌‌ನಲ್ಲಿ ಕ್ಲಿಯರ್‌ವೆಲ್ ಕ್ಯಾಸ್ಟೆಲ್‌ನಲ್ಲಿ ಬಾಡಿಗೆಗೆ ಇದ್ದರು. "ನಾವು ಕತ್ತಲಕೋಣೆಗಳಲ್ಲಿ ಪೂರ್ವತಯಾರಿ ಮಾಡಿಕೊಂಡೆವು. ಇದು ನಿಜವಾಗಿಯ‌ೂ ಅಹಿತಕರವಾಗಿದ್ದರೂ, ಇದು ವಿಷಯಗಳನ್ನು ಸೃಷ್ಟಿಸಿತು ಮತ್ತು ಪುನಃ ಹೊಸ ಹಾಡುಗಳು ಹೊಳೆಯಲಾಂಭಿಸಿದವು. ". ಕತ್ತಲಕೋಣೆಯಲ್ಲಿ ಕೆಲಸ ಮಾಡುತ್ತಿದ್ದಾಗ ಐಯೋಮಿಯು "ಸಬ್ಬತ್ ಬ್ಲಡಿ ಸಬ್ಬತ್‌"ನ ಪ್ರಮುಖ ಪುನರಾವರ್ತಿಸುವ ಭಾಗದಲ್ಲಿ ಎಡವಿದನು, ಇದು ಹೊಸ ಅಂಶಕ್ಕೆ ಸ್ವರ ಹೊಂದಿಸಿ ಕೊಟ್ಟಿತು. ಇದನ್ನು ಲಂಡನ್‌ನ ಮೋರ್ಗನ್ ಸ್ಟುಡಿಯೊದಲ್ಲಿ ಮೈಕ್ ಬಟ್ಚರ್ ಧ್ವನಿಮುದ್ರಣ ಮಾಡಿದನು. "ವಾಲ್ಯೂಮ್‌ 4" ರಲ್ಲಿ ಪರಿಚಯಿಸಲಾದ ಉತ್ತಮ ಶೈಲಿಯ ಬದಲಾವಣೆಗಳನ್ನು ಇರಿಸಿಕೊಳ್ಳಲಾಯಿತು. ಹೊಸ ಹಾಡುಗಳು ಸಂಯೋಜಕ ವಾದ್ಯಗಳು, ತಂತಿವಾದ್ಯಗಳು ಮತ್ತು ಸಂಕೀರ್ಣ ವ್ಯವಸ್ಥೆಗಳನ್ನು ಒಂದುಗೂಡಿಸಿದವು. ಯೆಸ್‌ ಕೀಬೋರ್ಡ್‌-ವಾದಕ ರಿಕ್ ವೇಕ್‌ಮ್ಯಾನ್‌‌ನನ್ನು "ಸಾಬ್ರ ಕ್ಯಾಡಬ್ರ"ದಲ್ಲಿ ಪ್ರದರ್ಶನದ ಕಲಾವಿದನಾಗಿ ಕರೆಯಿಸಿಕೊಳ್ಳಲಾಯಿತು.

ನವೆಂಬರ್ 1973ರಲ್ಲಿ ಬ್ಲ್ಯಾಕ್ ಸಬ್ಬತ್‌ ವಿಮರ್ಶಾತ್ಮಕ ಹೊಗಳಿಕೆಯನ್ನು ಪಡೆದ "ಸಬ್ಬತ್ ಬ್ಲಡಿ ಸಬ್ಬತ್‌" ಅನ್ನು ಬಿಡುಗಡೆಗೊಳಿಸಿತು. ವಾದ್ಯ-ಮೇಳವು ಅದರ ಭವಿಷ್ಯದಲ್ಲೇ ಮುಖ್ಯವಾಹಿನಿಯಲ್ಲಿ ಮೊದಲ ಬಾರಿಗೆ ಮೆಚ್ಚುಗೆಯ ವಿಮರ್ಶೆಗಳನ್ನು ಪಡೆಯಿತು. "ರೋಲಿಂಗ್ ಸ್ಟೋನ್‌" ‌ನ ಗೋರ್ಡನ್ ಪ್ಲೆಟ್ಚರ್, ಈ ಆಲ್ಬಮ್‌ "ಒಂದು ಅತ್ಯದ್ಭುತ ಬಿಗಿಹಿಡಿತವಿರುವ ಕೆಲಸ" ಹಾಗೂ "ಸಂಪೂರ್ಣ ಯಶಸ್ಸಿಗಿಂತ ಕಡಿಮೆ ಇಲ್ಲ" ಎಂದು ಹೊಗಳಿದನು. "ಆಲ್‌ಮ್ಯೂಸಿಕ್‌ನ ಎಡ್ವರ್ಡೊ ರಿವಡೇವಿಯನಂತಹ ನಂತರದ ವಿಮರ್ಶಕರು ಆಲ್ಬಮ್‌ "ಒಂದು ಅತ್ಯುತ್ತಮ ಕೆಲಸ, ಇದು ಯಾವುದೇ ಹೆವಿ ಮೆಟಲ್ ಸಂಗೀತದ ಸಂಗ್ರಹಕ್ಕೆ ಅವಶ್ಯಕವಾಗಿರುವಂತದ್ದು" ಹಾಗೂ "ಕೈಚಳಕ ಮತ್ತು ಪರಿಪಕ್ವತೆಯ ಒಂದು ನವೀನ ಅರಿವು" ಎಂದು ಉದಾಹರಿಸಿದರು. " ಈ ಆಲ್ಬಮ್‌ UK ಪಟ್ಟಿಯಲ್ಲಿ ನಾಲ್ಕನೇ ಮತ್ತು US ಪಟ್ಟಿಯಲ್ಲಿ ಹನ್ನೊಂದನೇ ಸ್ಥಾನವನ್ನು ಪಡೆಯುವ ಮ‌ೂಲಕ USನಲ್ಲಿ ಮಾರಾಟವಾಗುವ ಈ ವಾದ್ಯ-ಮೇಳದ ಐದನೇ ಅನುಕ್ರಮ ಪ್ಲಾಟಿನಂ ಆಲ್ಬಮ್‌ ಎಂಬ ಹೆಗ್ಗಳಿಕೆ ಗಳಿಸಿಕೊಂಡಿತು. ವಾದ್ಯ-ಮೇಳವು 1974ರ ಜನವರಿಯಲ್ಲಿ ವಿಶ್ವ ಪ್ರವಾಸ ಕೈಗೊಂಡಿತು. ಈ ಪ್ರಯಾಣವು ಕ್ಯಾಲಿಫೋರ್ನಿಯಾದ ಒಂಟಾರಿಯೊದಲ್ಲಿ 1974ರ ಎಪ್ರಿಲ್ 6ರಲ್ಲಿ ನಡೆದ ಕ್ಯಾಲಿಫೋರ್ನಿಯಾ ಜ್ಯಾಮ್‌ಉತ್ಸವದಲ್ಲಿ ಮುಕ್ತಾಯಗೊಂಡಿತು. " ಸುಮಾರು 200,000 ಅಭಿಮಾನಿಗಳನ್ನು ಆಕರ್ಷಿಸುತ್ತಾ ಬ್ಲ್ಯಾಕ್ ಸಬ್ಬತ್‌ 70ರ ದಶಕದ ಪಾಪ್ ದೈತ್ಯರಾದ ರೇರ್ ಅರ್ಥ್‌, ಎಮರ್ಸನ್‌, ಲೇಕ್ & ಪಾಲ್ಮರ್, ಡೀಪ್ ಪರ್ಪಲ್, ಅರ್ಥ್‌, ವಿಂಡ್ & ಫೈರ್, ಸೀಲ್ಸ್ & ಕ್ರೋಫ್ಟ್ಸ್, ಬ್ಲ್ಯಾಕ್ ಓಕ್ ಅರ್ಕನ್ಸಾಸ್ ಮತ್ತು ಈಗಲ್ಸ್ ಒಂದಿಗೆ ಕಾಣಿಸಿಕೊಂಡಿತು. " ಈ ಪ್ರದರ್ಶನದ ಭಾಗಗಳನ್ನು USನ ABC ಟೆಲಿವಿಷನ್ ಪ್ರಸಾರ ಮಾಡುವ ಮ‌ೂಲಕ ಈ ವಾದ್ಯ-ಮೇಳವನ್ನು ಅಮೇರಿಕಾದ ಶ್ರೋತೃಗಳಿಗೆ ತೆರೆದಿಟ್ಟಿತು. " ಕುಖ್ಯಾತ ಇಂಗ್ಲಿಷ್‌ ನಿರ್ವಾಹಕ ಡಾನ್ ಆರ್ಡೆನ್‌‌ನೊಂದಿಗೆ ಸಹಿ ಹಾಕುವುದರೊಂದಿಗೆ 1974ರಲ್ಲಿ ವಾದ್ಯ-ಮೇಳವು ನಿರ್ವಹಣೆಯನ್ನು ಸ್ಥಳಾಂತರಿಸಿತು. " "ಈ ಸ್ಥಳ ಬದಲಾವಣೆಯು ಬ್ಲ್ಯಾಕ್ ಸಬ್ಬತ್‌ನ ಮಾಜಿ ನಿರ್ವಾಹಕರೊಂದಿಗೆ ಒಪ್ಪಂದದ ವಿವಾದಕ್ಕೆ ಕಾರಣವಾಯಿತು. USನಲ್ಲಿದ್ದಾಗ ಆಸ್ಬಾರ್ನ್‌ಯು ಸಪೀನ(ನ್ಯಾಯಸ್ಥಾನಕ್ಕೆ ಹಾಜರಾಗಲೇ ಬೇಕೆಂದು ಕೋರ್ಟಿನಿಂದ ಬಂದ ಆಜ್ಞೆ)ವನ್ನು ಪಡೆದನು, ಅದು ಎರಡು ವರ್ಷಗಳ ದಾವೆಗೆ ಕಾರಣವಾಯಿತು. " 

ಬ್ಲ್ಯಾಕ್ ಸಬ್ಬತ್‌ ಅದರ ಆರನೇ ಆಲ್ಬಮ್‌ನ ಕೆಲಸವನ್ನು 1975ರ ಫೆಬ್ರವರಿಯಲ್ಲಿ ಮತ್ತೊಮ್ಮೆ ಇಂಗ್ಲೆಂಡ್‌ನಲ್ಲಿ ವಿಲ್ಲೆಸ್ಡೆನ್‌ನ ಮೋರ್ಗನ್‌ ಸ್ಟುಡಿಯೊದಲ್ಲಿ "ಸಬ್ಬತ್‌, ಬ್ಲಡಿ ಸಬ್ಬತ್‌" ‌ಗಿಂತ ಬೇರೆಯದೇ ಆದ ಧ್ವನಿಯನ್ನು ಸಂಯೋಜಿಸುವ ನಿರ್ಧಾರಕ ಮುನ್ನೋಟದೊಂದಿಗೆ ಆರಂಭಿಸಿತು. "ನಾವು ನಮ್ಮ ಕಾರ್ಯವನ್ನು ಮುಂದುವರಿಸಿ,ನಾವು ನಿರ್ದಿಷ್ಟವಾಗಿ ಬಯಸಿರದ ಆರ್ಕೆಸ್ಟ್ರಾಗಳು ಮತ್ತು ಎಲ್ಲವನ್ನೂ ಬಳಸಿಕೊಂಡು ಹೆಚ್ಚೆಚ್ಚು ತಾಂತ್ರಿಕತೆಯನ್ನು ಪಡೆಯಬಹುದಿತ್ತು. ನಮ್ಮನ್ನು ನಾವು ಅವಲೋಕನ ಮಾಡಿಕೊಂಡೆವು. ಒಂದು ರಾಕ್‌ ಆಲ್ಬಮ್‌ ಮಾಡಬೇಕೆಂದು ಬಯಸಿದೆವು - ವಾಸ್ತವವಾಗಿ "ಸಬ್ಬತ್‌, ಬ್ಲಡಿ ಸಬ್ಬತ್‌" ರಾಕ್‌ ಆಲ್ಬಮ್‌ ಆಗಿರಲಿಲ್ಲ." ಬ್ಲ್ಯಾಕ್ ಸಬ್ಬತ್‌ ಮತ್ತು ಮೈಕ್ ಬಟ್ಚರ್‌ನಿಂದ ತಯಾರಿಸಲ್ಪಟ್ಟ "ಸ್ಯಾಬೊಟೇಜ್‌" 1975ರ ಜುಲೈನಲ್ಲಿ ಬಿಡುಗಡೆಗೊಂಡಿತು. ಈ ಆಲ್ಬಮ್‌ ಆರಂಭದಲ್ಲಿ ಮತ್ತೊಮ್ಮೆ ಮೆಚ್ಚುಗೆಯ ವಿಮರ್ಶೆಗಳನ್ನು ಕಂಡಿತು. "ರೋಲಿಂಗ್ ಸ್ಟೋನ್‌" ""ಸ್ಯಾಬೊಟೇಜ್‌" "ಪ್ಯಾರನಾಯ್ಡ್‌" ನಂತರದ ಬ್ಲ್ಯಾಕ್ ಸಬ್ಬತ್‌ನ ಅತ್ಯುತ್ತಮ ರೆಕಾರ್ಡ್‌ ಮಾತ್ರವಲ್ಲದೆ, ಇದು ಅವರ ಎಂದೆಂದಿಗೂ ಅತ್ಯುತ್ತಮವಾದ ಧ್ವನಿಮುದ್ರಣ ಆಗಿರಬಹುದು" ಎಂದು ಹೊಗಳಿತು. ಆದರೂ ಆಲ್‌ಮ್ಯೂಸಿಕ್‌‌ನಂತಹ ನಂತರದ ವಿಮರ್ಶಕರು ""ಪ್ಯಾರನಾಯ್ಡ್‌" ಮತ್ತು "ವಾಲ್ಯೂಮ್‌ 4" ಆಲ್ಬಮ್‌ಗಳನ್ನು ತುಂಬಾ ವಿಶಿಷ್ಟವಾಗಿ ಮಾಡಿದ ಇಂತಹ ಮಾಂತ್ರಿಕ ಕ್ರಿಯೆಯು ವಿಯೋಜನೆ ಆರಂಭಿಸಿದೆ" ಎಂದು ಹೇಳಿದ್ದಾರೆ.

"ಸ್ಯಾಬೊಟೇಜ್‌" US ಮತ್ತು UK ಎರಡೂ ಕಡೆಗಳಲ್ಲಿ ಪ್ರಮುಖ 20 ಆಲ್ಬಮ್‌ಗಳ ಪಟ್ಟಿಯಲ್ಲಿ ಸೇರಿಕೊಂಡಿತು, ಆದರೆ ಇದು USನ ಚಿನ್ನದ ಪ್ರಮಾಣೀಕರಣವನ್ನು ಮಾತ್ರ ಪಡೆಯಿತು. ಇದು USನ ಪ್ಲಾಟಿನಂ ಸ್ಥಾನವನ್ನು ಗಳಿಸದ ವಾದ್ಯ-ಮೇಳದ ಮೊದಲ ಬಿಡುಗಡೆಯಾಗಿದೆ. ಆಲ್ಬಮ್‌ನ ಏಕೈಕ ಏಕಗೀತ "ಆಮ್ ಐ ಗೋಯಿಂಗ್ ಇನ್ಸೇನ್ (ರೇಡಿಯೊ)" ಪಟ್ಟಿಯಲ್ಲಿ ಸೇರಿಕೊಳ್ಳಲು ವಿಫಲವಾಯಿತು. "ಸ್ಯಾಬೊಟೇಜ್‌" ‌ನ "ಹೋಲ್ ಇನ್ ದ ಸ್ಕೈ" ಮತ್ತು "ಸಿಂಪ್ಟಮ್ ಆಫ್ ದ ಯ‌ೂನಿವರ್ಸ್‌" ಮೊದಲಾದವು ಅಭಿಮಾನಿಗಳ ಅಚ್ಚುಮೆಚ್ಚಿನ ಹಾಡುಗಳಾಗಿವೆ. ಬ್ಲ್ಯಾಕ್ ಸಬ್ಬತ್‌ "ಸ್ಯಾಬೊಟೇಜ್‌" ‌ನ ಬೆಂಬಲವಾಗಿ ಆರಂಭಿಕರಾದ ಕಿಸ್‌ನೊಂದಿಗೆ ಪ್ರಯಾಣ ಬೆಳೆಸಿತು. ಆದರೆ ಮೋಟಾರು ಸೈಕಲ್ ಅಪಘಾತವೊಂದರಲ್ಲಿ ಆಸ್ಬಾರ್ನ್‌ಯ ಬೆನ್ನೆಲುಬಿನ ಸ್ನಾಯುವೊಂದು ಬಿರುಕುಬಿಟ್ಟಿದ್ದರಿಂದಾಗಿ 1975ರ ನವೆಂಬರ್‌ನಲ್ಲಿ ಪ್ರಯಾಣವನ್ನು ಮೊಟಕುಗೊಳಿಸಬೇಕಾಯಿತು. ಡಿಸೆಂಬರ್ 1975ರಲ್ಲಿ ವಾದ್ಯ-ಮೇಳದ ಧ್ವನಿಮುದ್ರಣ ಕಂಪೆನಿಗಳು ವಾದ್ಯ-ಮೇಳದಿಂದ ಮಾಹಿತಿಯನ್ನು ಪಡೆಯದೆಯೇ "ವಿ ಸೋಲ್ಡ್ ಅವರ್ ಸೋಲ್ ಫಾರ್ ರಾಕ್ 'n' ರೋಲ್‌" ಶೀರ್ಷಿಕೆಯ ಅತ್ಯುತ್ತಮ ಜನಪ್ರಿಯ ಧ್ವನಿಮುದ್ರಣವನ್ನು ಬಿಡುಗಡೆಗೊಳಿಸಿದವು. ಈ ಆಲ್ಬಮ್‌ USನ ಪಟ್ಟಿಯಲ್ಲಿ 1976ರ ವರ್ಷಪೂರ್ತಿ ಇತ್ತು ಹಾಗೂ ಅಲ್ಲಿ ಒಟ್ಟು ಸುಮಾರು ಎರಡು ದಶಲಕ್ಷ ಪ್ರತಿಗಳನ್ನು ಮಾರಾಟ ಮಾಡಿತು.

"ಬೋರ್ನ್ ಎಗೈನ್‌" (1983–1984)
"ಕ್ರಾಸ್ ಪರ್ಪಸಸ್" ಹಾಗು "ಫರ್ಬಿಡನ್" (1993–1996)
"ಸಬ್ಬತ್ ಬ್ಲಡಿ ಸಬ್ಬತ್‌" ಮತ್ತು "ಸ್ಯಾಬೊಟೇಜ್‌" (1973–1976)
ವಿರಾಮ ಮತ್ತು "ಸೆವೆಂತ್ ಸ್ಟಾರ್" (1984–1986)